Георг Хайм
Остроглав пристига той…

Превод от немски: Венцеслав Константинов, —

chitanka.info

Остроглав пристига той над покривите,

Подире си помъкнал жълти власи,

Вълшебникът, поел безшумно към небесните селения

По лъкатушната, осеяна с цветя, пътека на звездите.

Отдолу всички зверове в гората, в гъсталака

Лежат с добре пригладени муцуни

И пеят лунния хорал. Ала децата

В леглата си по бели ризки коленичат.

На душата ми безкрайното море

Полека се отлива в нежни струи.

Отвътре съм съвсем зелен. Отлитам

Подобно детско стъклено балонче.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.